
НАРЕДБА ЗА ОТПУСКАНЕ НА СТИПЕНДИИ НА СТУДЕНТИ ОТ ОБЩИНА ПРИМОРСКО


I ОБЩИ ПОЛОЖЕНИЯ

Чл.1. Настоящата наредба урежда условията и реда за отпускане на стипендии и помощи за следдипломна квалификация както и на студенти за придобиване на образователно квалификационна степен „Бакалавър” и „Магистър” по съответната специалност на лица с постоянен адрес, живущи  на територията на Община Приморско.
Чл.2.(1). Целта на настоящата наредба е осигуряване подкрепа на студентите от Община Приморско, решили да продължат образованието си в акредитирано висше учебно заведение в Република България, както и задоволяване потребностите от изпълнителски и ръководни кадри в Община Приморско, като Община Приморско може да отпуска стипендии на студенти, обучаващи се в редовна и задочна форма на обучение при условията, посочени в тази наредба.
 (2) Ежегодно кметът на община Приморско представя пред Общинския съвет мотивиран доклад за необходимостта от съответните кадри за бъдеща обезпеченост на всички звена от общинските структури, подчинени на кмета.
(3) Конкретните специалности и броя на стипендиантите по тях, за които ще се отпускат стипендии се определят ежегодно с решение на Общински съвет Приморско, което следва да се приеме не по-късно от 30 ноември на предходната година. Списъкът на специалностите се обявява публично в сайта на Община Приморско.
Чл.3. (1). Стипендии се отпускат от бюджета на Община Приморско, като необходимите средства се осигуряват от бюджета в рамките за съответната финансова година.
(2) Размерът на стипендията се определя на база % (проценти) от установената минималната работна заплата за страната с подоходен критерий, посочени в чл.7 ал. 2 и чл.8 ал.2.
Чл.4. (1). Стипендии се отпускат в началото на всяка учебна година и се изплащат ежемесечно за студенти редовна форма на обучение и еднократно за семестър на студенти задочна форма на обучение. 
(2) В отделни случаи стипендиите за първи, съответно за втори семестър може да бъдат изплатени при необходимост еднократно, с цел покриване на семестриални такси при записани редовно обучение студенти, след подаване на изрична писмена молба. 
(3) За придобиване на образователно-квалификационна степен „Професионален бакалавър”, „Бакалавър” или „Магистър”-  в направление „Обществено здравеопазване” с професионална квалификация „Лекарски асистент” (Фелдшер), „Медицинска сестра” и др. от същото направление, може да кандидатстват едновременно както за стипендия, така и за финансова помощ, която да покрива до 100% от годишната такса за обучение.
Чл.5 (1) Срокът за подаване на документи за отпускане на стипендия за следващата учебна година е от 01.07 до 31.08 на съответната година. 
(2) Отпуснатите стипендии се преразглеждат след всеки семестър въз основа на доходна декларация Приложение 2 по чл.10, ал 1, т.1. Сумата на стипендията може да бъде променена в рамките на една учебна година, в зависимост от определени обстоятелства (смърт на родител/и или инвалидност) настъпили при студента.
(3) Не се отпускат стипендии през времето на лятната ваканция.
Чл.6 (1) Община Приморско може да предоставя стипендии на повече от един кандидат, обучаващ се по една и съща специалност в зависимост от нуждите си.

II УСЛОВИЯ ЗА ОТПУСКАНЕ НА СТИПЕНДИИ НА ЛИЦА РЕДОВНО ОБУЧЕНИЕ

Чл.7 (1) Стипендия се отпуска на лица след завършване на средно образование за придобиване на образователно-квалификационна степен „Професионален бакалавър”, „Бакалавър” или „Магистър” или за следдипломна квалификация по специалности необходими за дейността на Община Приморско, записали редовна форма на обучение във висши училища, на територията на Република България, акредитирани от Национална агенция за оценяване и акредитация, които отговарят на следните условия:
а) Имат постоянен адрес на територията на Община Приморско;
б) Да са на възраст до 29 години.   
в) Записани в първа или последваща учебна година във висшето учебно заведение.
г) При подаване на заявление за отпускане на стипендия за новоприети студенти, следва успехът от дипломата за средно образование да не е по-нисък от много добър 4.50, а записаните във втора и последваща година, общия успех от семестриалните изпити да не е по-нисък от много добър 4.75.
д) Кандидатът и членовете на неговото семейство да нямат изискуеми задължения към община Приморско. 
(2) Размерът на отпусканата стипендия се определя по следния доходен критерий:  
а) 60% от МРЗ за страната, действаща към момента – за лица с месечен доход на член от семейството до размера на минималната месечна работна заплата.
б) 70% от МРЗ за страната, действаща към момента – за лица с увреждания, с месечен доход на член от семейството в размер на минималната месечна работна заплата.
в) 80% от МРЗ за страната, действаща към момента – за лица с един родител с месечен доход на член от семейството в размер на минималната месечна работна заплата.
г) 100% от МРЗ за страната, действаща към момента – за лица без родители или с годишен успех отличен над 5.50.
д) 40% от МРЗ за страната, действаща към момента – за всички останали лица не попадащи в критериите по а,б,в,г. 
(3) Когато студентът отговоря едновременно на критериите по чл. 7, ал 2 букви а,б,в,г, може да кандидатства само за една стипендия.

III УСЛОВИЯ ЗА ОТПУСКАНЕ НА СТИПЕНДИИ НА ЛИЦА ЗАДОЧНО ОБУЧЕНИЕ

Чл.8 (1) Стипендия се отпуска и на лица записали задочна форма на обучение във висши училища, на територията на Република България, акредитирани от Национална агенция за оценяване и акредитация след завършване на средно образование за придобиване на образователно-квалификационна степен „Професионален Бакалавър”, „Бакалавър” или „Магистър” или за следдипломна квалификация по специалности необходими за дейността на Община Приморско, еднократно за един учебен семестър, които отговарят на следните условия:
а) Имат постоянен адрес на територията на Община Приморско;
б) Да са на възраст до 29 години. 
в) Записани в първа или по следваща учебна година във висшето учебно заведение.
г) При подаване на заявление за отпускане на стипендия за новоприети студенти, следва успехът от дипломата за средно образование да не е по-нисък от много добър 4.50, а записаните във втора и последваща година, общия успех от семестриалните изпити да не е по-нисък от много добър 4.75
д) Да работят на трудов договор на територията на Община Приморско.
е) Кандидатът и членовете на неговото семейство да нямат изискуеми задължения към община Приморско. 
(2) Размерът на еднократната семестриална стипендия се определя по следния доходен критерий: 
а) 100% от МРЗ за страната, действаща към момента - за лица с месечен доход на член от семейството до размера на минималната месечна работна заплата.
б) 120% МРЗ за страната, действаща към момента – за лица с увреждания, с месечен доход на член от семейството в размер на минималната месечна работна заплата.
в) 130% от МРЗ за страната, действаща към момента – за лица с един родител с месечен доход на член от семейството в размер на минималната месечна работна заплата.
г) 150% от МРЗ за страната, действаща към момента – за лица без родители или с годишен успех отличен над 5.50.
Чл.9. Стипендия се отпуска и на лица в отпуск по майчинство, които продължават обучението си.


IV РЕД ЗА ОТПУСКАНЕ НА СТИПЕНДИИ

Чл.10. (1). Кандидатите за стипендия подават до кмета на Община Приморско Заявление, (Приложение 1) придружено със следните документи:
1. Доходна декларация (Приложение 2), удостоверяваща обстоятелствата по чл.7, ал 2 букви а, б, в, г за редовно обучение и чл.8 ал 2 букви а, б, в, г за задочно обучение.
2. Заверено копие на студентска книжка с гриф „вярно с оригинала”, и копие от диплом за средно образование в случай, че студента е новоприет.
3. Представят уверение за записан семестър на учебната година, съответно дисциплина и форма на обучение.
4. Мотивационно писмо изразяващо намерения, цели и/или постижения. Мотиви, налагащи обучението в задочна форма, при кандидатите и студентите в задочно обучение.  
5. Трудов договор за кандидатите в задочна форма на обучение. 
(2) Кандидатите задължително посочват адрес за кореспонденция, телефон за контакт и имейл за връзка.
(3) Експертната комисия по чл.11 извършва служебна проверка относно наличието или липсата на задължения към община Приморско на кандидата и членовете на семейството му.
Чл.11 (1) Кметът на Община Приморско определя със заповед състава на Експертната комисия, чийто състав се оповестява публично на официалния сайт на общината.
(2) Състава на Експертната комисията се състои от 7 члена и включва:
-заместник-кмет
-секретаря на Община Приморско
- юрист
- главният счетоводител на община Приморско
- служител Личен състав 
- общински съветник /избран с решение на общински съвет/
- общински съветник / избран с решение на общински съвет/
(3) Експертната комисия се събира и разглежда постъпилите заявления и документи  за отпускане на стипендии в срок от 10 дни от изтичане на сроковете по чл. 5, ал. 1.
(4) Кандидат, не представил необходимите документи по чл. 10, не се допуска до класиране.
(5) Експертната комисия класира кандидатите. При повече кандидати за една и съща специалност се прилага методика (Приложение №4) за точково оценяване, неразделна част от тази наредба. Класира се кандидатът събрал най-много точки. Ако се установи еднакъв брой точки при двамата кандидати, с предимство се ползва кандидатът с по-висок среден успех от обучението от предходната година (ако е втора, трета или по следваща година студент) или от дипломата за средно образование за новоприет студент. При равни други условия се взема предвид мотивацията на кандидатите, изразена чрез Мотивационното писмо. 
(6) Експертната комисия на база предоставените по Приложение 2 доходни документи и обстоятелства, определя размера на отпусканата стипендия поименно.
(7) На студенти инвалиди се определя размер на стипендията, посочен в чл.7, ал.2, буква „б“ за редовни и чл.8, ал.2, буква „б“ за задочни студенти, без оглед степента на инвалидност.
(8) Експертната комисия съставя протокол за класираните кандидати с размера на стипендията. Съставя мотивиран отказ за некласираните.
(9) Изготвения протокол се предоставя на Кмета на Община Приморско в 7- дневен срок.
(10)Списък на класираните и некласираните кандидатите се обявява в официалния сайт, официалната facebook страница на общината и на информационното табло в сградата на общинска администрация. 
(11) В 7-дневен срок от получаване на протокола на комисията Кметът на Община Приморско внася докладна с всички съпътстващи документи на кандидатите, до Общински съвет при Община Приморско, в която дава предложение за кандидатите, които следва да получат стипендията.
(12) Общински съвет взема решение поименно за отпускане на стипендия на всеки кандидат.
(13) Общински съвет възлага на кмета на Община Приморско да сключи договор по ЗЗД с определените кандидати за стипендия. В договорите на стипендиантите, които се обучават в специалности, за които кметът на общината е пряк работодател се включва клауза съгласно чл.229 Кодекса на труда, Приложение №3.
Чл.12. След влизане в сила решението на Общински съвет, кметът на общината издава заповед за отпускане на стипендията и сключва договор с определените кандидати.

V. КОНТРОЛ ПО ИЗПЪЛНЕНИЕ НА ДОГОВОРА. ЗАДЪЛЖЕНИЯ НА СТИПЕНДИАНТА. СЪДЪРЖАНИЕ НА ДОГОВОРА.

Чл.13. Кметът на Община Приморско упражнява контрол по изпълнението на поетите задължения по договора.
Чл.14. (1) Стипендиантът следва да завърши курса на обучение без да повтаря учебна година или семестър, като полага старание при учението.
(2) Стипендиантът е задължен след края на всеки семестър да представя в деловодството на Община Приморско следните документи:
-Студентска книжка и копие от нея или документ от висшето учебно заведение, удостоверяващ успеха му от положените изпити.
-Уверение от висшето учебно заведение за записан семестър на учебната година, съответно дисциплина (специалност) и форма на обучение.
-Удостоверение за семейно положение от ГРАО, в което е указан броя на членовете на семейството и постоянният им адрес. 
-Доходна декларация Приложение №2 с придружаващите служебни бележки с които са указани доходите през последните 6 месеца на членовете от семейството. 
-Студентите инвалиди представят и документ удостоверяващ инвалидността им (решения на ЛКК,ТЕЛК,НЕЛК и др.)
-Копие от трудов договор за учащите задочно обучение, при промяна на работодател или работното място.
(3) При успех по-нисък от много добър 4.50, за първи семестър от учебна година, и по-нисък от много добър 4.75 средно от двата семестъра на учебната година, Кметът на Община Приморско прекратява едностранно договора. 
(4) Експертната комисия по чл.11 извършва ежегодно служебна проверка относно наличието или липсата на задължения към община Приморско на кандидата и членовете на семейството му.
(4) Студентът е задължен:
-да не променя специалността, за която получава стипендия;
-да не прекъсва обучението си по неуважителни причини;
(5) При неотложна необходимост от страна на стипендианта да прекъсне временно обучението си по уважителни причини (здравословни или гледане на болен родител), страните могат да договорят да не се прекратява договора. За срока в който студента е прекъснал обучението си не се изплаща стипендия.
(6) Всеки стипендиант е длъжен да уведоми Кмета на общината в 7 (седем) дневен срок от настъпване на обстоятелства довели до прекъсване на обучението.
(7) При неспазване на условията и задълженията по чл. 14, стипендиантът се задължава да възстанови получената до момента сума, ведно със законно установените лихви.
Чл.15 (1) Договорът по чл. 12 задължително съдържа клауза, която задължава стипендианта да работи на територията на Община Приморско като административно-териториална единица, по специалността по която е бил стипендиант.  
(2) Срокът на договора не може да бъде по-дълъг от 6 години (чл.229 Кодекса на труда) и пропорционален на годините издръжка по тази Наредба.
(3) Задължението на стипендианта за започване на работа възниква след завършване курса на обучение и получаването на документ, който удостоверява това право да работи по специалността.  При особени случаи на необходимост от страна на Община Приморско, същия може да започне работа след завършване на последния семестър на обучението (защита на дипломна работа) и представяне на съответното уверение от висшето учебно заведение.
(4) Конкретното работно място се уговаря между стипендианта и Община Приморско непосредствено след завършване на процедурата по ал.3. 
Чл.16 (1) Ако стипендиантът откаже да заеме осигуреното му от Община Приморско работно място, той е длъжен да възстанови всички получени средства под формата на стипендии и финансова подкрепа, ведно с дължимите лихви.
(2) Ако стипендиантът напусне работа преди изтичането на срока по чл.15 ал.2, дължи връщане на получените суми за времето оставащо до края на срока на договора, ведно с дължимите лихви.
(3) При невъзможност стипендианта да възстанови сумата от получените стипендии наведнъж, може да се уговори индивидуален погасителен план.
(4) При непостигане на споразумение между страните за доброволно възстановяване на изплатените стипендии, Община Приморско събира вземането си по законоустановения принудителен ред.
(5) Правилата по ал. 3 и ал.4 се прилагат и в случаите на разваляне на договора при обстоятелства по чл. 15, ал. 2, ал.3 и ал.4, както и в случаите по чл.14.
(6) Ако община Приморско не може да осигури работно място по специалността,по която се е обучавал, стипендиантът не дължи връщане на получените средства от стипендии. 

VI РАЗВАЛЯНЕ И ПРЕКРАТЯВАНЕ НА ДОГОВОРА

Чл.17. (1) Договорът за предоставяне на стипендия се прекратява или разваля при условията на тази Наредба. За неуредените в настоящата наредба случаи се прилагат разпоредбите на Закона за задълженията и договорите и други действащи нормативни актове в българското законодателство уреждащи тази материя.

VII ИЗПЛАЩАНЕ НА СТИПЕНДИИ

Чл.18. (1) Стипендии на редовните студенти се изплащат всеки месец от срока вписан в документите на учащия, с изключение на периода на лятната ваканция.
(2) Стипендии на задочните студенти се изплащат еднократно, от срока вписан в документите на учащия, до 30 дни от датата на вписване.
(3) Финансовата помощ за покриване на семестриална такса за кандидатите по чл.4, ал.3, ал.4 и ал.5 се изплаща в сроковете за заплащане на таксата , определени от съответното висше учебно заведение.

VIII ПУБЛИЧНОСТ

Чл.19. (1) Предоставянето на стипендии, прекратяването и развалянето на договори за предоставяне на стипендии по настоящата Наредба се свежда до знанието на местната общност чрез официалната интернет страница на общината www.primorsko.bg , официалната страница във Facebook „Община Приморско” и на информационното табло в сградата на общинска администрация.
Чл.20. (1) Кметът на Община Приморско внася в Общински съвет отчет за изпълнението на договорите и поетите задължения, като част общия годишен отчет.



IХ ДОПЪЛНИТЕЛНИ РАЗПОРЕДБИ

§1. Членове на семейството на студента са бащата, майката, непълнолетни братя и сестри или пълнолетните учащи, включително и платено обучение. В случаите на повторен брак на майката или бащата или съжителството на единия от тях с друго лице, за член на семейството се счита новият съпруг/съпруга или лицето, което съжителства с майката или бащата.
§2. При случаите, когато студента стане родител и встъпи в граждански брак или съжителства с лице на семейни начала, за членове на семейството се считат съпруга/съпругата, лицето с което се съжителства на семейни начала и непълнолетното/ните дете/деца.
§3.Месечният доход на член от семейството се определя като среден за предходните 6 месеца, въз основа на удостоверение за доход.Размерът на минималната работна заплата, приет за база при изчисляване на месечния доход на член от семейството, е среден за предходните 6 месеца.
§4.В сумата на доходите, получени от отделните членове на семейството, се включват всички получени през предходните 6 месеца суми от:
-Заплати;
-Обезщетения за временна нетрудоспособност;
-Пенсии;
-Обезщетения при безработица и социални помощи;
-Компенсации към всички видове плащания;
-Месечни добавки и помощи за деца;
-Присъдени издръжки;
-Приходи от наеми;
-Хонорари;
-Стипендии, без получаваните от декларатора по силата на тази наредба и тези условия;
-Приходи от продажба на земеделска продукция;
-Дивиденти от акции и др.
-Не се включват към доходите добавките за чужда помощ при инвалидите.
Към Доходната декларация Приложение 2, се прилагат съответните документи, служебни бележки за доходи и др.подобни.
§5. Комисията, назначена от Кмета извършва проверка на всички подадени документи по време на цялото действие на договора.
§6. Лицата, подали документи с невярно съдържание, се лишават от стипендия до края на обучението.



Х ЗАКЛЮЧИТЕЛНИ РАЗПОРЕДБИ

§1.Определя срок по чл.2, ал.3 за 2021г. до 30.04.2021г.
§2. Настоящата наредба е приета с Решение №….., отразено в Протокол № ……на Общински съвет Приморско и влиза в сила след изтичане на сроковете за контрол за законосъобразност.
§3.Настоящата Наредба е изготвена и приета при спазване на разпоредбите на Закона за нормативните актове.
§4.Настоящата Наредба може да бъде променяна или допълвана при необходимост с решение на Общински съвет Приморско.
§5. Контролът по изпълнението на тази Наредба се осъществява от кмета на общината.
§6. ПРИЛОЖЕНИЯ:




Приложение 1 по чл. 10, ал.1
До Кмета на Община Приморско


ЗАЯВЛЕНИЕ

От……………………………………………………………..,ЕГН…………………………
Постоянен адрес: гр./с…………………..................., ул…………………………………..
студент/ка в………..семестър, на………курс,……………форма на обучение,
специалност………………………………………………………………………………
към катедра…………………………………………………………………………
факултет……………………………………………………………………………………
в университет………………………………………………………………………………
Уважаеми г-н Кмет,
Моля, да ми бъде отпусната стипендия за………………………………..семестър на учебната………………..година.
Прилагам следните необходими документи:
1.Доходна декларация Приложение 2 (образец) и съпътстващите й служебни бележки.
2.Заверено копие на студентска книжка с гриф „вярно с оригинала”, 
3.Копие от диплом за средно образование ( само при новоприети студенти)
4. Уверение от ВУЗ за записан семестър на учебната година, дисциплина и форма на обучение.
5.Мотивационно писмо
6.Трудов договор за кандидатите в задочна форма на обучение. 


Дата……………….                                           С Уважение………………………
гр…………………..                                                                 /подпис/








	
                      
	1.Баща
	Име:
Адрес:
Работа:

	2.Майка
	Име:
Адрес:
Работа:

	3.1 Брат/Сестра
	Име:
Адрес:
работи/учи в:

	3.2 Брат/Сестра
	Име:
Адрес:
работи/учи в:

	3.3 Брат/Сестра
	име
адрес
работи/учи в:

	4.Съпруг/а
	Име:
Адрес:
Работа:

	5.1 Деца
	Име:
Адрес:
работи/учи в:

	5.2 Деца
	Име:
Адрес:
работи/учи в:

	5.3 Деца
	Име:
Адрес:
работи/учи в:


Приложение 2 по чл. 10, ал.1,т.1

ДОХОДНА ДЕКЛАРАЦИЯ
Д Е К Л А Р И Р А М:

I.СЕМЕЙНО ПОЛОЖЕНИЕ:
(семеен/несемеен/самотен родител и др.)


II. МАТЕРИАЛНО ПОЛОЖЕНИЕ:

Доходите на семейството ми, включително компенсациите, получени през предходните 6 (шест) месеца са следните:

	1. Заплати (вкл. обезщетения за врем. нетрудоспособност)

	

	2.  Пенсии (без добавката за чужда помощ)

	

	3.  Обезщетения за безработица

	

	4.  Месечни добавки и помощи за деца

	

	5.  Стипендии (без получаваната от декларатора по тази
наредба)                                                                                  
         
	



	6.  Наеми

	

	7.  Хонорари 

	

	8.  Други доходи (търговия, продажба на селскостоп. продукция, занаяти,дивиденти от акции, присъдени издръжки и др.
                                                                                                           
	


 
	Всичко в лв:

Месечен доход на член от семейството:   



Известно ми е, че за вписване на неверни данни в декларацията нося отговорност по чл. 313 от Наказателния кодекс и получената неправомерно стипендия подлежи на връщане.
Прилагам:
1.     ………………………………………………………………………
2.     ………………………………………………………………………
3.     ………………………………………………………………………
4.     ………………………………………………………………………


Дата: …………………..                                              Декларатор:……………
Гр. /с/…………………                                                                 /подпис/



			










Приложение 3 по чл. 12

Д О Г О В О Р
 
 
            Днес, …………….. в гр. Приморско във връзка с чл.12 от Наредба за отпускане на стипендии на студенти от Община Приморско, на основание Решение №.........от ...........год. на Общински съвет – Приморско, при условията на ЗЗД и чл.229 от Кодекса на труда,  се сключи настоящия договор между:

1. Община Приморско, представлявана от ……………………..……………………….…….................... - Кмет на Община Приморско от една страна и

2…………..………………………………………..………………………………………
с постоянен адрес …………………………………….…………………………………., ул...........................................................….…………….№………………………
ЕГН ………………….., л.к. № …………….……......., изд. на………..……от ………….………………тел………………………e-mail……………………………….…,
учащ(а) в ………………………………..……………………………..специалност …………………………….…………………………………………………………………….
…………………..форма на обучение, наричан/а накратко обучаващ се от друга страна, при което страните се споразумяха за следното:
 
І.ПРЕДМЕТ НА ДОГОВОРА
 
Община Приморско осигурява на обучаващия се стипендия на основание чл.2 ал.1 от Наредба за отпускане на стипендии на студенти от Община Приморско, приета от Общински съвет –Приморско и условията на ЗЗД и чл.229 от Кодекса на труда.
 
ІІ. ПРАВА И ЗАДЪЛЖЕНИЯ НА ОБЩИНА ПРИМОРСКО
 
Чл.1. Община Приморско се задължава:

1.1. Да изплаща на обучаващия се месечна стипендия в размер на ...............лв., определен в чл.7, ал.2 от Наредбата за срока на всяка учебна година, считано от ……………………………г.
1.2. Да изплаща семестриална такса на основание чл.4 от Наредбата за обучение, предвиждащо придобиване на образователно-квалификационна степен …………………. за специалност ……………………… в размер на ………………………………….. за ……….г.
1.3. Семестриалната такса ще бъде изплащана по реда определен от ………………………………………(съответното ВУЗ).
1.4. Срокът на действие на настоящия договор е ……….години, необходими за завършване на обучавания.
1.5. След завършване на обучението, да приеме обучаващия се на работа по придобитата специалност за срок от ……….. години на място посочено от нея.

    Чл.2.Община Приморско има право да:
2.1.Получава информация за хода на обучението.
2.2.Осигурява условия за практическото обучение при необходимост и консултации на обучаващия се, да оказва съдействие при разработка на курсова работа, дипломна работа, съобразно учебните програми.
2.3 Да прекрати едностранно договора при успех по-нисък от много добър 4.50 за първи семестър и по-нисък от много добър 4.75 средно за учебната година. 
 
III. ПРАВА И ЗАДЪЛЖЕНИЯ НА ОБУЧАВАЩИЯ СЕ:
 
Чл.3. Обучаващия  се задължава:
3.1. Да завърши в срок обучението си по уговорената специалност, без да повтаря семестър или учебна година.
3.2 Да не прекъсва учебна година без уважителна причина.  
3.3. Да представя в края на учебния семестър, след положените изпити документите по чл. 14. ал 2 от Наредбата за отпускане на стипендии на студенти от Община Приморско.
3.4. След завършване на обучението да постъпи на работа в Община Приморско за срока, предвиден в раздел II, т. 1.5 от настоящия договор.
3.5 Ако община Приморско не може да осигури работно място по специалността, по която се е обучавал, стипендиантът има задължение да работи по същата специалност на територията на община Приморско за период пропорционален на периода, за който е получавал стипендия.

Чл.4. Обучаващият се има право: 
4.1 Да получава месечна стипендия за всяка учебна година в размера определен в чл.7, ал.2 от Наредбата, в случай, че отговаря на условията посочени в Раздел II и III от Наредбата.
4.2 Да получава увеличение на месечната издръжка при настъпване на обстоятелства по чл.5 ал.2 от Наредбата.
4.3 Да получава съдействие и консултации от Община Приморско при необходимост за разработване на курсови и/или дипломни работи или практически обучения, ако учебния план го изисква.  
 4.4. Стипендията ще се превежда по банков път, по посочена от обучаващия се банкова сметка.

IV. РАЗВАЛЯНЕ И ПРЕКРАТЯВАНЕ НА ДОГОВОРА:
 
Чл.5. Настоящия договор се прекратява или разваля при условията на Наредба за отпускане на стипендии на студенти от Община Приморско. За неуредени въпроси, казуси и хипотези с прилагат разпоредбите на Закона за задълженията и договорите и други нормативни актове в българското законодателство.
Чл.6 Ако обучаващият се не завърши в срок курса на обучение,  дължи връщане на цялата сума, получена от Община Приморско със законоустановените лихви за целия период.
Чл.7 Ако обучаващият прекъсне следването си по причини, за които сам носи отговорност – слаб успех, не записване в следващ курс или семестър и др. предвидени в Наредбата и няма право да получава стипендия, дължи връщане на получената до момента сума, заедно със законоустановената лихва.
Чл.8 Ако обучаващият се след завършване на образованието си не постъпи на работа в Община Приморско дължи връщане на получените до този момент суми от стипендията. Ако община Приморско не може да осигури работно място по специалността,по която се е обучавал и поради обективна невъзможност стипендиантът да започне работа на територията на общината, същият не дължи връщане на получените средства от стипендии. 
Чл.9 Ако след постъпване на работа, обучаваният по този договор не спази срока уговорен между страните и напусне работа, дължи връщане на получените суми със законоустановената лихва за оставащия  период до края на този срок на база изплатените средства за същия срок от обучението.
Чл.10 При невъзможност обучаващият се да възстанови сумата от получената издръжка наведнъж, се уговаря погасителен план.
Чл.11 При непостигане на споразумение между страните за доброволно възстановяване на изплатените издръжки, Община Приморско събира вземането си по законоустановения принудителен ред.

V. СРОК НА ДОГОВОРА
 
Чл.12 Договорът е в сила от……………………….до завършване срока на обучението.
 
VI. ДОПЪЛНИТЕЛНИ УСЛОВИЯ
 
Чл.13. Условията на настоящия договор се променят само след писмено съгласие на двете страни, оформени в анекс;
Чл.14. Договорът се прекратява предсрочно:
- в случай, че обучаващият се не отговаря на изискванията за отпускане на стипендия, посочени в Раздел II и III от Наредбата.
- при настъпване на обстоятелствата по Раздел IV настоящия договор.
Чл.15. Страните се задължават да решават всички възникнали спорни въпроси по взаимно съгласие, а при невъзможност спорът се решава пред компетентен български съд. 
 
Настоящият договор е изготвен в два еднообразни екземпляра – по една за всяка от страните.
 
 Адреси за кореспонденция на страните:
За Община Приморско: …………………………………………………………………………
Лице за контакт:

За обучаващия се: ………………………………………………………………………………..
Всички съобщения и уведомления във връзка с настоящия договор ще се извършват в писмен вид.

 
За Община Приморско:                                                   Обучаващ се:
 
 ……………………………                                                  ………………………
     		

Приложение 4 по чл. 11, ал.5

МЕТОДИКА
ЗА ОЦЕНЯВАНЕ НА КАНДИДАТИТЕ ОТ ЕДНА И СЪЩА СПЕЦИАЛНОСТ ЖЕЛАЕЩИ ДА ПОЛУЧАТ СТИПЕНДИЯ ОТ ОБЩИНА ПРИМОРСКО ПО
НАРЕДБА  ЗА ОТПУСКАНЕ НА СТИПЕНДИИ НА СТУДЕНТИ
ОТ ОБЩИНА ПРИМОРСКО

Критерии за оценка на офертите и начина за определяне на тежестта им в комплексната оценка, следва да придобие следната редакция:
1. Общата оценка на кандидатите се извършва по следната формула:

К = К1 + К2, където
К1 – оценката по показател – Успех на кандидата
К2 – оценката по показател – Доход на кандидата

2. Условия за определяне на оценката по всеки показател:

Показател 1: „Успех на кандидата” – Максимален брой точки 80 и относително тегло 80%.
Комисията оценява кандидатите по този показател по следната формула:
К1 = (Уn/6) x 80, където:
Уn – успех  на кандидата


Показател 2 : „Среден доход на член от семейството за предходните 6 месеца към момента на подаване на заявлението“ – Максимален брой точки 20 и относително тегло – 20%
Комисията оценява кандидатите по този показател, както следва:
К2 = (Dmin / Dn) х 20, където :
Dmin – Най – нисък среден доход на член от семейството за предходните 6 месеца от всички кандидати
Dn – Среден доход на член от семейството за предходните 6 месеца на конкретния кандидат

1. На първо място се класира участникът, събрал най-много точки. Максимален брой точки – 100. 
1. Ако се установи еднакъв брой точки при двамата кандидати, с предимство се ползва кандидатът с по-висок среден успех от обучението от предходната година (ако е втора, трета или следваща година студент) или от дипломата за средно образование за новоприет студент. 
1. При равни други условия се взема предвид мотивацията на кандидатите, изразена чрез Мотивационното писмо. 

